आपातकालीन परिस्थिति में सउदी अरब का विमान कराची में उतरा  
सउदी अरब के एक चार्टर्ड विमान को अगले पहिए में समस्या के कारण रविवार को आपातकालीन परिस्थिति में पाकिस्तान के कराची हवाई अड्डे पर उतरना पड़ा।
सउदी अरब के एक चार्टर्ड विमान को अगले पहिए में समस्या के कारण आज आपातकालीन परिस्थिति में पाकिस्तान के कराची हवाई अड्डे पर उतरना पड़ा। इसमें 72 लोग सवार थे। विमान सउदी अरब के ताबुक से बलूचिस्तान प्रांत की राजधानी क्वेटा जा रहा था।  नागरिक उड्डयन प्राधिकरण के प्रवक्ता परवेज जॉर्ज ने बताया कि पायलट द्वारा विमान के अगले पहिए में समस्या की सूचना दिए जाने के बाद इसे कराची की ओर मोड़ दिया गया। उन्होंने कहा कि दो प्रयासों के बाद विमान कराची हवाई अड्डे पर सुरक्षित उतर गया।